Document ID: 31996R0260

Ir-Regolament tal-Kummissijoni (KE) Nru 260/96
tat-12 ta’ Frar 1996
li jemenda r-Regolamenti fis-settur taz-zokkor li jiffissaw, qabel l-1 ta’ Frar 1995, ċerti ammonti li l-valur tagħhom f’ecus kien ġie adattat b’konsegwenza tat-tneħħija tal-fattur ta’ korrezzjoni għal rati ta’ konverżjoni agrikoli
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat Regolament tal-Kunsill (KEE) Nru 3813/92 tat-28 ta’ Diċembru 1992 dwar l-unità tal-kont u r-rati ta’ konverżjoni li għandhom ikunu applikati għall-għanijiet tal-politika komuni agrikola [1], kif l-aħħar emendat bir-Regolament (KE) Nru 150/95 [2], u b’mod partikolari l-Artikolu 13(1) tiegħu,
Wara li kkonsidrat ir-Regolament tal-Kunsill (KEE) Nru 1785/81 tat-30 ta’ Ġunju 1981 dwar l-organizazzjoni komuni tas-swieq fis-settur taz-zokkor [3], kif l-aħħar emendat bir-Regolament (KE) Nru 1101/95 [4], u b’mod partikulari it-tielet subparagrafu ta’ l-Artikolu 12 tiegħu,
Billi l-valur f’ecus ta’ ċerti prezzijiet u ammonti ġie mmodifikat, b’effett mill-1 ta’ Frar 1995, permezz ta’ l-Artikolu 13(2) tar-Regolament (KEE) Nru 3813/92, sabiex jikkanċella l-effetti tat-tneħħija tal-fattur ta’ korrezzjoni ta’ 1,207509, li kien japplika sal-31 ta’ Jannar 1995 għar-rati ta’ konverżjoni wżati fl-agrikultura; billi l-valuri l-ġodda ta’ l-ecu tal-prezzijiet u ammonti konċernati ġew stabbiliti mill-1 ta’ Frar 1995 bi qbil mar-regoli preskritti fl-Artikolu 13(2) ta’ Regolament (KEE) Nru 3813/92 u l-Artikolu 18(1) tar-Regolament tal-Kummissjoni (KEE) Nru 1068/93 tat-30 ta’ April 1993 dwar regoli ddettaljati sabiex ikunu stabbiliti u applikati r-rati ta’ konverżjoni agrikoli [5] kif l-aħħar emendati b’Regolament (KE) Nru 2853/95 [6];
Billi, skond l-Artikolu 18(2) tar-Regolament (KEE) Nru 1068/93, sabiex jiġi evitat it-taħwid u tiġiu faċilitata l-applikazzjoni tal-politika komuni agrikola, huwa meħtieġ li l-valuri f’ecus tal-prezzijiet u ammonti konċernati li jidhru f’Regolamenti li daħlu fis-seħħ qabel l-1 ta’ Frar 1995 jkunu sostitwiti;
Billi, sabiex tiġi faċilitata l-amministrazzjoni tal-miżuri konċernati, huwa meħtieġ fir-rigward ta’ ċerti ammonti fis-settur taz-zokkor li jkun provdut għall-ittunjar li jnaqqas in-numru ta’ postijiet deċimali msemmija fl-Artikolu 18(1) tar-Regolament (KEE) Nru 1068/93;
Billi r-Regolamenti li ġejjin għandhom hekk ikunu emendati:
1. Ir-Regolament tal-Kunsill (KEE) Nru 2049/69 [7], kif l-aħħar emendat bir-Regolament (KEE) Nru 1640/73 [8];
2. Ir-Regolament tal-Kunsill (KEE) Nru 1789/81 [9], kif l-aħħar emendat bir-Regolament (KE) Nru 2790/95 [10];
3. Ir-Regolament tal-Kunsill (KEE) Nru 1254/89 [11];
4. Ir-Regolament tal-Kummissjoni (KEE) Nru 784/68 [12];
5. Ir-Regolament tal- Kummissjoni (KEE) Nru 100/72 [13], kif l-aħħar emendat bir-Regolament (KEE) Nru 3819/85 [14];
6. Ir-Regolament tal-Kummissjoni (KEE) Nru 258/72 [15];
7. Ir-Regolament tal-Kummissjoni (KEE) Nru 189/77 [16], kif emendat bir-Regolament (KEE) Nru 1920/81 [17];
8. Ir-Regolament tal-Kummissjoni (KEE) Nru 2103/77 [18], kif emendat bir-Regolament (KEE) Nru 3497/88 [19];
9. Ir-Regolament tal-Kummissjoni (KEE) Nru 1729/78 [20], kif l-aħħar emendat bir-Regolament (KEE) Nru 464/91 [21];
10. Ir-Regolament tal-Kummissjoni (KEE) Nru 65/82 [22], kif l-aħħar emendat bir-Regolament (KEE) Nru 1708/84 [23];
11. Ir-Regolament tal-Kummissjoni (KEE) Nru 1487/92 [24], kif emendat bir-Regolament (KEE) Nru 1713/93 [25];
12. Ir-Regolament tal-Kummissjoni (KEE) Nru 1488/92 [26], kif emendat bir-Regolament (KEE) Nru 1713/93;
13. Ir-Regolament tal-Kummissjoni (KEE) Nru 2177/92 [27], kif emendat bir-Regolament (KEE) Nru 1714/95 [28];
14. Ir-Regolament tal-Kummissjoni (KEE) Nru 2627/93 [29];
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaz-Zokkor,
ADOTTAT DAN IR-REGOLAMENT:
L-Artikolu 1
B’konsegwenza ta’ l-aġġustament, bis-saħħa ta’ l-Artikolu 13(2) tar-Regolament (KEE) Nru 3813/92 u l-Artikolu 18(1) tar-Regolament (KEE) Nru 1068/93, applikabbli mill-1 ta’ Frar 1995, ċerti ammonti espressi f’ecus fis-settur taz-zokkor huma b’dan emendati kif stipulat fl-Anness hawn mehmus.
L-Artikolu 2
Dan ir-Regolament għandu jidħol fis-seħħ fit-tielet jum li jiġi wara l- pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika għall-ammonti murija fil-kolonna 4 ta’ l-Anness mid-data ta’ l-ewwel applikazzjoni tar-rata ta’ konverżjoni agrikola ffissata fi jew wara l-1 ta’ Frar 1995 u għal dawk murija fil-kolonna 5 mid-data ta’ dħul fis-seħħ ta’ dan ir-Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta’ Frar 1996.

Labels: 2
17
6